Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iranin korkein johtaja ajatollah Ali Khamenei vakuutti, -
että hänen puolestaan vuoden 2015 sopimus voidaan elvyttää -
vesitettynä versiona, jossa Iranin ydininfrastruktuuriin ei kosketa.
Israel toisti USA:lle, etteivät Israelia sido -
mitkään kansainväliset järjestelyt Iranin ydinohjelmasta.
USCENTCOMin merivoimaosasto piti laajan sotaharjoituksen -
Persianlahden yhteistyöneuvoston jäsenmaiden kanssa.
Iran suostuu sitoutumaan vuoden 2015 vesitettyyn ydinsopimukseen vain, -
jos länsimaat alistuvat Iranin vaatimuksiin.
Iranin ydinalan asiantuntijoiden ja viranomaisten kokouksessa -
ajatollah Ali Khamenei painotti uudelleen vastoin todisteita, -
että Iran ei pyri hankkimaan ydinaseita -
uskonnollisena johtajana antamansa säädöksen eli fatwan nojalla.
Hän kuitenkin painotti, että missään tulevassa sopimuksessa -
jo kehitettyyn ydininfrastruktuurin ei saa koskea.
Jos haluatte sopimuksia, sen kuin sovitte niitä, -
mutta infrastruktuuri pitää säilyttää.
Islamin takia emme tahdo ydinaseita.
Jos tahtoisimmekin, länsi ei meitä pysäytä, -
kuten se ei ole pystynyt pysäyttämään ydinkehitystyötämme tähän mennessä.
Ajatollah Khamenei sanoo viimeisen sanan Irania koskevissa asioissa.
Hän suositti vahvasti säilyttämään keskusteluyhteyden -
kansainvälisen atomienergiajärjestön eli IAEA:n kanssa -
ydinsulkusopimuksen puitteissa.
Iran onnistui jo välttämään -
neljä avointa tutkimusta selittämättömästä ydintoiminnasta, -
kun IAEA myönsi, ettei se voinut vahvistaa Iranin selitystä, -
eikä sillä sen vuoksi ole enää kysymyksiä -
löydetyistä 83,7 prosenttiseksi rikastetuista hiukkasista, -
mikä on paljon väkevämpi aste kuin siviilikäyttöön tarvitaan.
Kehotan vahvasti pitämään keskusteluyhteyden IAEA:han, -
eli jatkamaan yhteistyötä IAEA:n kanssa -
ydinmateriaalivalvontaa koskevan sääntelyn puitteissa.
Ajatollah Khamenei paljasti 20.5. puheessa Iranin ulkomaisille joukoille,-
että islamilainen taqiyya-velvollisuus, -
jonka mukaan muslimit voivat kiistää tai salata aidot uskomuksensa -
arvokkaan päämäärän vuoksi, oli syy siihen, -
miksi Iran päätti hyväksyä vuoden 2015 ydinsopimuksen P5+1-maiden -
eli USA:n, Venäjän, Kiinan, Ranskan, Iso-Britannian ja Saksan kanssa.
Yhdysvallat, Ranska, Saksa ja Iso-Britannia näyttävät hyväksyneen, -
että JCPOA-sopimusta ei saada elvytettyä vuoden 2015 muodossa, -
ja Euroopan unioni, joka kannatti sopimuksen elvyttämistä eniten, -
alkaa myös hyväksyä asian.
Uutta kerrottavaa ei ole.
Olemme valmiina toimimaan koordinaattorina parhaamme mukaan,-
mutta loppujen lopuksi jokainen askel tässä kohtaa neuvotteluja on kiinni -
osapuolten ja Yhdysvaltain kyvystä päästä sopuun lopullisesta diilistä, -
jota tarjottiin kuukausia sitten.
Ulkoasiain korkean edustajan tehtävä koordinaattorina -
on tehdä tiimin kanssa parhaansa, jotta päästään viimeiseen vaiheeseen,-
jossa osapuolet ja USA hyväksyvät kuukausien takaisen ehdotuksen.
Meillä ei ole mitään uutta kerrottavaa tästä asiasta.
Kabinetin viikkokokouksessa Israelin pääministeri Benjamin Netanjahu -
kertoi torstaisesta puhelinkeskustelustaan -
USA:n ulkoministeri Antony Blinkenin kanssa.
Keskustelin torstaina USA:n ulkoministeri Antony Blinkenin kanssa,-
joka oli kotimatkalla Saudi-Arabiasta.
Keskustelimme pitkään useista aiheista, etenkin Iranista.
Kerroin, miten paljon arvostan -
Israelin ja USA:n tiedustelu- ja sotilasyhteistyötä.
Se ei ollut pelkkiä tyhjiä lupauksia. Yhteistyö on huipussaan.
Netanjahu korosti toistaneensa keskustelussa Blinkenin kanssa -
Israelin Iranin ydinohjelmaa koskevan vakaan kannan.
Toistin pysyvän kantamme, että Iranin ydinsopimuksen elvyttäminen -
ei pysäyttäisi Iranin ydinohjelmaa -
vaan sallisi Iranin kanavoida varoja terroristijärjestöille, -
joita se tukee Lähi-idässä ja Israelin rajojen ympärillä.
Toistin, ettei mikään järjestely Iranin kanssa sido Israelia.
Sopimus tai ei, puolustamme Israelin valtiota jatkossakin kaikin keinoin.
Tel Avivissa eilen pidetyssä AJC Global -foorumissa -
Yhdysvaltain Israelin-suurlähettiläs Thomas Nides vahvisti -
Bidenin hallinnon sitoumuksen, ettei se salli Iranin hankkia ydinasetta.
Turvallisuus on tietysti tärkein asia, jonka parissa teemme yhdessä työtä.
Israelin turvallisuuden suurin yksittäinen uhkatekijä on Iran.
Kuten eri johtajat ja Joe Biden ovat sanoneet, -
USA:n hallinto ja Israelin valtio tekevät yhdessä työtä, -
jotta Iran ei koskaan saisi hankittua ydinasetta.
Nides puhui Abraham-sopimusten arvosta, -
ja mikä Yhdysvaltain nykyhallinnolle poikkeuksellista, -
hän teki kunniaa edeltävälle Trumpin hallinnolle -
merkittävimmästä ulkopoliittisesta saavutuksesta hyvin pitkään aikaan.
Kuulitte kai, että toinen hallinto pani Abraham-sopimukset alulle.
Se ei haittaa, sillä Trumpin hallinnon, -
edeltäjäni David Friedmanin sekä Jared Kushnerin -
ja kumppanien luomat Abraham-sopimukset lienevät -
merkittävin ulkopoliittinen saavutus Lähi-idässä hyvin pitkään aikaan.
Nides korosti myös USA:n mittavia ponnisteluita -
Israelin ja Saudi-Arabian kaivatun suhteiden normalisoinnin hyväksi.
Virkaan tulostani lähtien olen emiirikuntalaisten, -
bahrainilaisten ja marokkolaisten kanssa jatkanut Abraham-sopimuksia -
ja varmistanut, että tämä hallinto rakentaa -
Israelin turvallisuudelle tärkeälle edeltäjän valamalle perustalle.
Ei unohdeta myöskään Egyptin ja Jordanian tärkeyttä, -
sillä nämä viisi maata yhdessä tuovat Israelille lisää turvaa.
Edellinen hallinto teki hyvää työtä, ja jatkamme perustalle rakentamista.
Eikö olisi mainiota, jos jonain aamuna -
Saudi-Arabia ja Israel olisivat normalisoineet suhteensa?
Vaikka jännitteet ovat kireällä -
Iranin pyrkiessä vahvistamaan sotilaallista tasoaan -
ja vaikka Iran normalisoi suhteensa Saudi-Arabian kanssa -
USCENTCOM piti laajan Eagle Resolve '23 -merisotaharjoituksen -
kaikkien kuuden Persianlahden yhteistyöneuvoston jäsenmaan kanssa
Lisäksi viiden muun maan ilmavoimat osallistuivat -
USA:n strategisen komento-osaston B-1-pommikoneen johtaman -
erikoisosaston tehtävään, joka päättyi harjoitukseen kovilla panoksilla -
Jordaniassa ja Saudi-Arabiassa.
Yhdysvallat osallistuu toista viikkoa Eagle Resolve '23 -harjoitukseen.
Monialaisessa harjoituksessa keskitytään ensisijassa -
ilma- ja ohjustorjunnan ja merivalvonnan integrointiin.
Se pidettiin Saudi-Arabiassa, ja siihen osallistuvat -
kaikki Persianlahden yhteistyöneuvoston maat.
Puolen tusinan kumppanimaan ilmavoimat USCENTCOMin alueelta -
tulivat tänään tukemaan USA:n strategisen komento-osaston -
B-1-pommikoneen johtamaa erikoisosastoa tehtävässä, -
joka huipentui harjoitukseen kovilla panoksilla harjoitusalueilla.
Yhdessä nämä toimet lujittavat USA:n tukea -
Lähi-idän turvallisuudelle ja vakaudelle -
ja kertovat yhteisen puolustus- kykymme monipuolisuudesta, -
yhteistoimivuudesta ja vahvuudesta.
Kiitos seurasta!
Jos tuotantomme on siunannut sinua ja haluat tukea TV7 Israelia, -
harkitsethan rahalahjoitusta.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja sisariemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua viikkoa! Huomiseen.
Suomennos: Maija Tuukkanen